b"\n_START_ARTICLE_\nThe Broca Divide (Zvezdna vrata SG-1)\n_START_PARAGRAPH_\nThe Broca Divide je naslov epizode znanstveno-fantasti\xc4\x8dne serije Zvezdna vrata, v kateri se O'Neill z ekipo skozi zvezdna vrata odpravi na planet P3X797, kjer odkrijejo svet, razdeljen na svetlo in temno stran. Tudi prebivalci se delijo v dve skupini, na dotakljive in nedotakljive. Dotakljivi \xc5\xbeivijo na temni polovici planeta, so mra\xc4\x8dni primitivci, s slabo razvitimi sposobnostmi in \xc5\xbeivalskim nagonom, s katerimi se ekipa sre\xc4\x8da takoj po prihodu. Na drugi, svetlej\xc5\xa1i strani so ljudje iz bronaste dobe, podobni minojski civilizaciji na Zemlji. Ta civilizacija usodo ljudi na temni strani planeta obravnava kot prekletstvo._NEWLINE_Po povratku na Zemljo se tudi pri nekaterih \xc4\x8dlanih ekipe SG-1 za\xc4\x8dnejo pojavljati zna\xc4\x8dilnosti prebivalcev na temni strani obiskanega planeta. Da bi re\xc5\xa1ili te\xc5\xbeavo, se del ekipe ponovno odpravi na planet, da bi ugotovili vzrok te\xc5\xbeave. Na podlagi preu\xc4\x8devanja izdelajo zdravilo, s katerim jim uspe ozdraviti vse prebivalce temne strani planeta."